CELEX: C2004/179/04
Language: lv
Date: 2004-07-10 00:00:00
Title: Lieta C-185/04: Lūgums sniegt prejudiciālu nolēmumu, izteikts ar 2004. gada 20. aprīļa Länsrätten i Stockholms län izdotu rīkojumu lietā Ulf Öberg pret Stockholms läns allmänna försäkringskassa

10.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 179/2
            
         Lūgums sniegt prejudiciālu nolēmumu, izteikts ar 2004. gada 20. aprīļa Länsrätten i Stockholms län izdotu rīkojumu lietā Ulf Öberg pret Stockholms läns allmänna försäkringskassa
   (Lieta C-185/04)
   (2004/C 179/04)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 20. aprīļa Länsrätten i Stockholms län (Zviedrija) izdotu rīkojumu lietā Ulf Öberg pret Stockholms läns allmänna försäkringskassa un ko Tiesas kanceleja saņēmusi 2004. gada 22. aprīlī.
   Länsrätten i Stockholms län lūdz Tiesu lemt par šādiem jautājumiem:
   
               i)
            
            
               Vai valsts tiesību aktos noteiktā prasība par to, ka kādam no vecākiem ir jānodzīvo konkrētajā dalībvalstī un viņa veselībai ir jābūt apdrošinātai vismaz 240 dienas pirms bērna dzimšanas, lai viņš būtu tiesīgs saņemt vecāku pabalstu saskaņā ar vecāku slimības pabalstu, ir saderīga ar EKL 12. pantu, 17. panta otro punktu, 18. un 39. pantu, Regulas Nr. 1612/68 (1) 7. panta pirmo un otro punktu un Direktīvu Nr. 96/34 (2) par UNICE, CEEP un EAK noslēgto pamatnolīgumu attiecībā uz bērna kopšanas atvaļinājumu?
            
         
               ii)
            
            
               Ja atbilde uz i) jautājumu ir apstiprinoša: vai Kopienas tiesību akti pieprasa to, ka, nosakot, vai ir pagājis kvalifikācijas periods darbinieka apdrošināšanai saskaņā ar valsts tiesību aktiem, minētais periods tiek pieskaitīts periodam, kura laikā darbinieks bija apdrošināts saskaņā ar kopīgo veselības apdrošināšanas shēmu atbilstoši Eiropas Kopienu civildienesta noteikumiem?
            
         
      (1)  Padomes 1968. gada 15. oktobra Regula (EEK) Nr. 1612/68 par darba ņēmēju brīvu pārvietošanos Kopienā (īpašais izdevums angļu valodā: Sērijas I Nodaļa 1968(II), 475. lpp.).
   
      (2)  Padomes 1996. gada 3. jūnija Direktīva 96/34/EK (OV L 145, 1996., 4. lpp.).